DR. MAUKS károly: MADÁRVÉDELEM ÉS GYŰRl'jELZLS ALGVÓGVON 227 



Madárvédelem és gyűrűjelzés Algyógyon 1917-ben. 



Irta DR. Mauks Károly. 



Az algyógyi szanatórium területén 35 A, 50 B, 5C és 10 D jelű, 

 tehát összesen 100 fészekodu van elhelyezve. 



Ezek közül elfoglalt ez évben a széncinege 24, a kékcinege 7, 

 a barátcinege 1, a csuszka 1, a barázdabillegető 1, az örvös légykapó 5, 

 a nagy fakopáncs 1 odút. Hasznos madár fészkelt tehát 40 odúban. Egyéb 

 állatok közül denevér volt található 1, mogyorós pele 3, szürke pele 5 

 és leveli béka 1 odúban. 



Ez évi legfeltűnőbb és legszomorúbb észleletünk a cinegefész- 

 keknek nagyszámú pusztulása (12 széncinegefészekalj, 2 kék- 

 cinegefészekalj). A kártevőt szorgos utánjárás dacára sem sikerült meg- 

 állapítanunk. Mind e fészkekben tojás, illetve kotlómadár volt; a tojások 

 legnagyobb részét széttörve találtuk; egyes esetekben megtaláltuk a 

 kotlómadár egyes tollait is. Pele ezidőben seholsem mutatkozott és 

 tekintettel arra, hogy majdnem egy időben, nagy területen, majdnem 

 azonos körülmények között pusztíttattak el e fészkek, legvalószínűbb, 

 hogy macska volt a fészekfosztogató. Csak másodsorban lehetne a nagy 

 fakopáncsra gondolni. A fészkelési idény végén az odvak egy része alá 

 védőpléhet helyeztünk az «Aquilá»-ban ismertetett eljárás szerint. A fész- 

 kelési idény alatt e pléheket nem mertük fölhelyezni, nem akarván a 

 már megtelepedett madarakat a szokatlan látvány és a vele járó munka 

 által elriasztani. 



Dacára annak tehát, hogy az ez évi megtelepülés aránylag véve 

 kedvező volt, ez évi eredményünk jóval mögötte marad az előző 

 évekénél, minek magyarázata épen a nagyszámú fészekpusztulásban 

 található. 



A fióka etetés és felnevelés időszakát ez évben is megelőzte 

 a hernyójárás (főleg araszolok), úgy hogy a gyümölcsfákat csak 

 naponta végzett hernyózással birtuk bizonyos mértékben a hernyórágás- 

 tól megóvni. A fiókák kikelése után a még meglévő hernyóhadat mada- 

 raink gyorsan ártalmatlanná tették. 



A múlt évben 1916-ban a szanatórium területén is nagy tömegben 

 fellépett galagonya pillangó hernyója nem volt nagyobb 

 számban észlelhető; föltehető tehát, hogy a múlt évi sok ezernyi lepke 

 lerakott petéjét nagy részben cinegéink pusztították el. Ez említett lepke- 

 faj és hernyója vidékünket ez évben különben nem özönlette el oly 

 nagy tömegekben, mint a múlt évben, miben a rendellenesen hosszúra 

 nyúlt és rendkívüli hidegekkel járt ez évi télnek is lesz része. 



15* 



